**מסגרת דובאי** (בערבית: **برواز دبي**) היא נקודת ציון אדריכלית בפארק זאביל (אנ'), שבעיר דובאי שבאיחוד האמירויות הערביות. היא תוארה על ידי "הגרדיאן" כ"מסגרת התמונה הגדולה ביותר על פני כדור הארץ", אולם היא גם תוארה (בצורה שנויה במחלוקת) כ"בניין הגנוב הגדול ביותר בכל הזמנים".

את הפרויקט הגה פרננדו דוניס (Fernando Donis, (אנ'), והוא נבחר כזוכה בתחרות עיצוב על ידי ממשלת דובאי. נטען כי הקניין הרוחני של המעצב נגנב, ונשלל ממנו זיכוי על העיצוב. המבנה מחזיק בשיא בהיותו המסגרת הגדולה בעולם.

המבנה נחשב לאחת מהאטרקציות התיירותיות הפופולריות ביותר בדובאי.

זכייה בתחרות אדריכלות
---------------------

העיצוב נבחר כזוכה בפרס המעלית הבינלאומית ThyssenKrupp 2009, מתוך 926 הצעות. משתתפים מכל רחבי העולם הוזמנו להגיש הצעה להקמת סמל שיקדם את "הפנים החדשות של דובאי". המבנה ממוקם ליד שער הכוכבים (Stargate) של פארק זאביל, מתנשא לגובה של 150.24 מטרים, ובעל רוחב של 93 מטר.

פרס אדריכלות המעליות של טיסנקרופ (The ThyssenKrupp Elevator Architecture Award) הוא תחרות בינלאומית לאדריכלות שהתקיימה לראשונה בשנת 1988, בחסות אחת מחברות המעליות המובילות בעולם. פאנל שופטים בינלאומי בחר את הרעיון המנצח מבין 926 הצעות הנוגעות להקמת מבנה סמלי גבוה לדובאי. צוות השופטים המקורי הורכב מ-11 אדריכלים בינלאומיים - לרבות יו"ר לשעבר ויו"ר בהווה של האיגוד הבינלאומי לאדריכלים (UIA), והיו"ר האזורי של מעליות תיסנקרופ. מנכ"ל עיריית דובאי ושייח' חמדאן בן ראשיד אל מקטום (אנ') נרשמו כשופטי 'כבוד'.
בסופו של דבר נבחר העיצוב של דוניס,מה שזיכה אותו בפרס שערכו עמד על סך של 367,329.70 דירהם (100,000 דולר). לדברי דוניס, בעת תכנון המבנה הוא ראה בדובאי עיר מלאה בסמלים, ועל כן הוא לא רצה להוסיף עוד אחד, כי אם למסגר את כולם: למסגר את העיר. במקום לבנות מבנה מסיבי, מטרת ההצעה הייתה לבנות חלל של 150 מטר על 105 מטר שיוכל למסגר באופן רציף את התפתחות דובאי בעבר, בהווה ובעתיד.

עיצוב
-----

המסגרת של דובאי נבנתה מזכוכית, פלדה, אלומיניום ובטון מזוין. היא ממוקמת בצורה כזו שניתן לראות ציוני דרך מייצגים של דובאי המודרנית מצד אחד, ואילו מהצד השני, המבקרים יכולים גם לצפות בחלקים ישנים יותר של העיר.

האתר נפתח בינואר 2018.

עובדות על המבנה
---------------

המסגרת כוללת כ-48 קומות, ובראשה ממוקמת תצפית ממנה ניתן להשקיף על אזורים שונים של העיר. כמו כן, היא כוללת רצפה מזכוכית, עליה ניתן ללכת. על אף חזותו המוזהבת, הבניין אינו מצופה בזהב אמיתי, כי אם בפלדה דקורטיבית.

כיסוי המבנה מכיל מעל 15,000 מ"ר של נירוסטה בצבע זהב, המשלבים עיצוב של טבעות בהשראת הלוגו של אקספו 2020.

העיצוב המלבני של הבניין נוצר בהשראת יחס הזהב (1.618), שלדעת אדריכלים ואמנים רבים מהווה איזון מבני אידיאלי ("מלבן נעים לעין").

המעלית נושאת את המבקרים לסיפון התצפית בפרק זמן האורך 75 שניות.

לצורך הקמת האתר נדרשו שימוש במעל 9,900 מ"ק בטון מזוין, 2,000 טון פלדה ונעשתה למינציה של 2,900 מ"ר זכוכית.

תביעה משפטית
------------

בדצמבר 2016 הגיש האדריכל פרננדו דוניס תביעה לבית המשפט האמריקני נגד עיריית דובאי וחברת מעלית טיסנקרופ. בתביעתו טוען דוניס כי לא קיבל חוזה ולא פיצוי על תכנונו, אף על פי שהוא נמצא כעת בבנייה. נכון לשנת 2018, האדריכל ועיריית דובאי היו מעורבים בסכסוך משפטי לגבי הבעלות על זכויות היוצרים על הבניין.

קישורים חיצוניים
----------------

ויקישיתוף מדיה וקבצים בנושא **מסגרת דובאי** בוויקישיתוף
* אתר האינטרנט הרשמי של מסגרת דובאי (באנגלית)
* Dubai Frame Will Become the Most Visited Place in UAE UAE Business Finder. Retrieved 1 January November 2016.
* Dubai Frame Will Become the Most Visited Place in UAE UAE Business Finder. Retrieved 1 January November 2016.
* Drop your jaws! The untold spectacular Dubai Frame is here. UAECentral.com Retrieved January 20, 2018.
* A guide to Dubai's newest landmark, now open in Zabeel Park. TimeOutDubai.com. Retrieved March 26, 2019.
* מסגרת דובאי, ברשת החברתית אינסטגרם

הערות שוליים
------------

1. ↑  Mariam M. Al Serkal (31 באוקטובר 2015). "Dubai Frame to be opened for public soon". נבדק ב-24 בנובמבר 2015. `{{cite web}}`:  (עזרה)
2. 1 2 3 4 5 6 7  Wainwright, Oliver (1 בינואר 2018). "Dubai Frame: UAE's latest surreal landmark frames a controversy". *The Guardian*. `{{cite news}}`:  (עזרה)
3. ↑  "Dubai Frame". *DONIS*.
4. ↑  Welch, Adrian (29 אפר' 2009). "ThyssenKrupp Elevator Architecture Award, 2009, Winners". e-architect. נבדק ב-2 בינואר 2018. `{{cite news}}`:  (עזרה)
5. 1 2  "DONIS v. DUBAI MUNICIPALITY et al Federal Civil Lawsuit District Of Columbia District Court, Case No. 1:16-cv-02501". *Plainsite*. נבדק ב-9 במרץ 2017. `{{cite web}}`:  (עזרה)
6. 1 2
7. ↑  "'Dubai Frame' Wins ThyssenKrupp Architecture Award". Khaleej Times. נבדק ב-4 בפברואר 2016. `{{cite news}}`:  (עזרה)
8. ↑  "Dubai Frame: the city's latest landmark takes shape". Arabian Business. 1 בנובמבר 2015. נבדק ב-24 בנובמבר 2015. `{{cite web}}`:  (עזרה)
9. 1 2 3 4 5
10. ↑  "Thyssenkrupp Elevator Architecture Award". *Thyssenkrupp Elevator Architecture Award*. Thyssenkrupp. נבדק ב-4 בפברואר 2016. `{{cite web}}`:  (עזרה)
11. ↑  Jeff, Roberts (12 במאי 2009). "ThyssenKrupp Elevator Architecture Award 2009". Construction Week Online. נבדק ב-4 בפברואר 2016. `{{cite news}}`:  (עזרה)
12. 1 2  Goodman, Peter, As Dubai’s Skyline Adds a Trophy, the Architect Calls It Stolen, The New York Times, ‏8 במרץ 2017
13. ↑  "DONIS architects". *DONIS*. נבדק ב-18 בינואר 2016. `{{cite web}}`:  (עזרה)
14. ↑  "Dubai Frame: Among world's best new attractions". Emirates 24/7. 14 בינואר 2015. נבדק ב-5 בינואר 2016. `{{cite web}}`:  (עזרה)
15. ↑